Ŝejĥupura

Ŝejĥupura (urdue شیخُوپُورہ, panĝabe شیخُوپُور) estas urbego en provinco Panĝabo (Pakistano), kie ĝi estas sidejo de la samnoma kantono. Bazaj informoj areo: 5 960 km² supermara alteco: 236 m loĝantaro: 473 129 (2017) horzono: UTC+ 5 (PKT) poŝtkodo: 39350 telefonkodo: 51 Geografio Ŝejĥupura situas en orienta Pakistano. Lahoro troviĝas 38, Fajsalabado 89, Rawalpindi 228, Islamabado 240, Multano 294, Peŝavaro 343, Sukur 667, Kveta 684, Hajderabado 892, Karaĉio 1023 kilometrojn (aere) [1]. Historio La regiono ĉirkaŭ Ŝejĥupura estis antaŭe konata kiel Virk Garh. La urbo kune kun fortikaĵo estis fondita en 1607 en la Mogola Imperio fare de ties imperiestro, en la loknomo estas videbla lia nomo: Jehangirabad. Post kolapso de la Mogola Imperio la urbo apartenis plej ofte al sikoj. La brita dominado daŭris de 1847 ĝis sendependiĝo de Pakistano 1947. La areo ĉirkaŭ Ŝejhupura atingis distriktostatuson en 1919. Antaŭ la sendependiĝo la sikoj estis en 19% de la loĝantaro en la distrikto, tamen ili esperis, ke ili apartenos al la estonta Barato. Ili restis tie post la sendependiĝo, sed alvenis sikoj en aliaj regionoj. Furioza perforto erupciis en la urbo laŭtakse 10.000 homoj estis mortigitaj. Ekonomio Ŝejĥupura estas granda industria centro kaj satelita urbego de Lahoro. Oni produktas manĝaĵojn kaj teksaĵojn. La urbego respondecas pri 35% de la malneta regiona produkto de Panĝabo. Klimato Ŝejĥupura situas en duonarida klimato laŭ klimata klasifiko de Köppen (BWh) kun influo de musono. La averaĝa jara temperaturo estas 24,3 °C. La varmo kulminas en junio averaĝe kun 40 °C. Inter decembro-februaro foje frostas. La averaĝa jara precipitaĵo estas 629 mm, en ĉiuj monatoj pluvas, tamen julie kaj aŭguste laŭ la musono pluvegas. Trafiko Ŝejĥupura estas ligita kun ĉefŝoseo kaj fervojo kun Lahoro, krome el la urboj kuras aliaj po du ĉefvojoj respektive fervojaj linioj al aliaj regionaj urboj. Vidindaĵoj fortikaĵo finkonstruita en 1619 moskeoj Fontoj WikiTrans [2]